1. ***számú melléklet a 10/2019. (XI.18.) önkormányzati rendelethez***

**A Képviselő-testület bizottságainak feladatköre**

**I.**

**Pénzügyi, Településfejlesztési és Ügyrendi Bizottság**

1. Véleményezi a feladatkörébe tartozó rendelet-tervezeteket,
2. Vizsgálja a feladatkörébe tartozó önkormányzati rendeletek hatályosulását, javaslatot dolgoz ki azok felülvizsgálatára, módosítására, új rendelet megalkotására;
3. Közreműködik az önkormányzat éves költségvetési koncepciójának előkészítésében, a fejlesztési igények rangsorának felállításában,
4. Véleményezi az éves költségvetési javaslatokat és a végrehajtásáról szóló éves költségvetési beszámolók tervezeteit;
5. Ellátja pénzügyi ellenőrzési feladatait,
6. Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás alakulására, értékeli az előidéző okokat;
7. Vizsgálja a hitelfelvétel indokait és gazdasági megalapozottságát,
8. Előkészíti és beterjeszti a képviselő-testület elé azokat az előterjesztéseket, döntési javaslatokat, mellyel a testület megbízta;
9. Javaslatot dolgoz ki az önkormányzati vagyon hatékony működtetésére;
10. A képviselőtestület éves munkatervéhez napirendi javaslatot tesz;
11. Figyelemmel kíséri a képviselő-testület feladat és hatáskörébe tartozó pénzügyi, gazdasági, fejlesztési, infrastukturális, környezetvédelmi feladatok ellátását, szükség esetén előterjesztést tesz, intézkedést kezdeményez;
12. Előzetesen véleményezi az önkormányzat településfejlesztési, építési terveit, beruházásait,
13. Javaslatot dolgoz ki az önkormányzati ingatlanok hasznosítására;
14. Véleményezi a pénzügyi kihatással járó és az önkormányzati vagyon hasznosításával kapcsolatos előterjesztéseket, rendelet-tervezeteket;

15. Értékeli a polgármester éves munkáját, javaslatot tesz a polgármester jutalmára,

16. Ellátja a polgármester, a képviselők valamint ezek – jogszabályban meghatározott - hozzátartozóinak vagyonnyilatkozataival kapcsolatos nyilvántartási, ellenőrzési és vizsgálati feladatokat.

17. Ellátja a méltatlansági eljárásban a bizottságra háruló feladatokat.

18. Ellátja mindazon feladatokat, mellyel a képviselő-testület esetenként megbízza.

**II.**

**Egészségügyi, Oktatási, Kulturális, Szociális és Társadalmi Kapcsolatok Bizottsága**

1. Véleményezi a feladatkörébe tartozó rendelet-tervezeteket,
2. Vizsgálja a feladatkörébe tartozó önkormányzati rendeletek hatályosulását, javaslatot dolgoz ki azok felülvizsgálatára, módosítására, új rendelet megalkotására;
3. Véleményezi az egészségügyi, oktatási, kulturális, szociális, sport és civil szférát érintő előterjesztéseket;
4. Kezdeményezi a települési közélet megújulását, a helyi életminőség javítását,
5. Szervezi és lebonyolítja a civil szféra bevonásával az ünnepi megemlékezéseket, önkormányzati programokat, ezekkel kapcsolatban a képviselő-testület részére előterjesztést, javaslatot készít,
6. A képviselőtestület éves munkatervéhez napirendi javaslatot tesz;
7. Figyelemmel kíséri a civil szféra tevékenységét, ösztönzi azok állami, uniós pályázatokon való részvételét,
8. Önkormányzati civil pályázati támogatási cél esetén véleményezi a kiírást, részt vesz a benyújtott pályázatok rangsorolásában, a beszámolókat véleményezi.
9. Közreműködik egészségügyi, mentálhigiénés programok szervezésében, ,
10. Figyelemmel kíséri a település egészségügyi ellátásának helyzetét, különös tekintettel az ellátás színvonalára és a lakosság igényeire.